Pakuotės lapelis: informacija vartotojui

Dormikind tabletės

Cypripedium pubescens D4, Magnesium carbonicum D10, Zincum valerianicum D12

Homeopatinis vaistas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.

Visada vartokite šį vaistą tiksliai kai aprašyta šiame lapelyje arba kaip nurodė gydytojas arba vaistininkas.

* Neišmeskite šio lapelio, nes vėl gali prireikti jį perskaityti.
* Jeigu norite sužinoti daugiau arba pasitarti, kreipkitės į vaistininką.
* Jeigu Jūsų vaikui pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
* Jeigu per 14 dienų vaiko savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

1. Kas yra Dormikind ir kam jis vartojamas

2. Kas žinotina prieš vartojant Dormikind

3. Kaip vartoti Dormikind

4. Galimas šalutinis poveikis

5. Kaip laikyti Dormikind

6. Pakuotės turinys ir kita informacija

1. Kas yra Dormikind ir kam jis vartojamas

Dormikind yra homeopatinis vaistas, skirtas kūdikių ir vaikų dirglumui ir miego sutrikimui gydyti.

Jeigu per 14 dienų vaiko savijauta nepagerėjo arba net pablogėjo, kreipkitės į gydytoją.

Indikacijos pagrįstos tik homeopatijos principais.

2. Kas žinotina prieš vartojant Dormikind

Dormikind vartoti draudžiama:

* jeigu yra alergija (padidėjęs jautrumas) veikliosioms medžiagoms arba bet kuriai pagalbinei šio vaisto medžiagai (jos išvardytos 6 skyriuje).

Įspėjimai ir atsargumo priemonės

Pasitarkite su gydytoju arba vaistininku, prieš pradėdami vartoti Dormikind.

* Prieš pradedant vartoti šį vaistą būtina pasikonsultuoti su gydytoju, jei vaikui nustatytas kai kurių cukraus rūšių netoleravimas.
* Jei, pavartojus Dormikind, vaiko būklė nepagerėja arba atsiranda nenumatytų negalavimų, būtina pasikonsultuoti su gydytoju.

Kiti vaistai ir Dormikind

Sąveikos tyrimų neatlikta. Jeigu vaikas vartoja ar neseniai vartojo kitų vaistų arba dėl to nesate tikri, apie tai pasakykite gydytojui arba vaistininkui.

Dormikind vartojimas su maistu ir gėrimais

Vartoti Dormikind kartu su maistu nerekomenduojama. Tabletes vartoti mažiausiai pusvalandį prieš arba po valgio.

Nėštumas, žindymo laikotarpis ir vaisingumas

Šis vaistas yra skirtas vaikams.

Vairavimas ir mechanizmų valdymas

Šis vaistas yra skirtas vaikams.

Dormikind sudėtyje yra laktozės

Jeigu gydytojas Jums yra sakęs, kad Jūsų vaikas netoleruoja kokių nors angliavandenių, kreipkitės į jį prieš pradėdami vartoti šį vaistą.

3. Kaip vartoti Dormikind

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką. Rekomenduojama dozė yra:

Vaikams iki 6 metų: po 1 tabletę daugiausiai 4 kartus per dieną.

Tabletes vartoti mažiausiai pusvalandį prieš arba po valgio ir leisti joms lėtai ištirpti burnoje. Vaikams iki 3 metų tabletes reikia ištirpinti nedideliame vandens kiekyje.

Jei 2 savaites vartojant Dormikind vaiko būklė negerėja arba atsiranda naujų simptomų, būtina konsultuotis su gydytoju.

Ką daryti pavartojus per didelę Dormikind dozę

Žalingas poveikis nenustatytas.

Pamiršus pavartoti Dormikind

Negalima vartoti dvigubos dozės norint kompensuoti praleistą dozę.

Nustojus vartoti Dormikind

Žalingas poveikis nenustatytas.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Vartojant Dormikind šalutinis poveikis nenustatytas.

Vartojant homeopatinių vaistinių preparatų gali laikinai paūmėti esami negalavimai (pirminis homeopatinis pablogėjimas). Tokiais atvejais nutraukite Dormikind vartojimą ir pasikonsultuokite su gydytoju.

**Pranešimas apie šalutinį poveikį**

Jeigu vaikui pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

5. Kaip laikyti Dormikind

Šį vaistą laikykite vaikams nepastebimoje ir nepasiekiamoje vietoje.

Ant lizdinės plokštelės, buteliuko etiketės ir dėžutės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Pirmą kartą atidarius buteliuką, vaisto tinkamumo laikas yra 12 mėnesių.

Šiam vaistui specialių laikymo sąlygų nereikia.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

6. Pakuotės turinys ir kita informacija

Dormikind sudėtis

* Veikliosios medžiagos yra: 1 tabletėje yra Cypripedium pubescens D4 15 mg, Magnesium carbonicum D10 20 mg, Zincum valerianicum D12 15 mg.
* Pagalbinės medžiagos yra laktozė monohidratas, mikrokristalinė celiuliozė, talkas, magnio stearatas.

Dormikind išvaizda ir kiekis pakuotėje

Tabletės yra apvalios, plokščios, baltos arba balkšvos.

Dormikind gali būti tiekiamas:

Rudo stiklo buteliuke, kuriame yra 150 tablečių.

Lizdinėse plokštelėse, kuriose yra 30 tablečių. Kartono dėžutėje yra 1 arba 2 lizdinės plokštelės.

Gali būti tiekiamos ne visų dydžių pakuotės.

Registruotojas

Alpen Pharma GmbH

Steinenfeld 3

77736 Zell am Harmersbach

Vokietija

Gamintojas

Dr. Gustav Klein GmbH & Co. KG

Steinenfeld 3

77736 Zell am Harmersbach

Vokietija

Šis pakuotės lapelis paskutinį kartą peržiūrėtas 2024-11-18.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.